text: نئی دہلی 15 اکتوبر ۔صحت وخاندانی بہبود کے امور کے وزیر مملکت جناب اشونی کمار چوبے نے پٹنہ میں ڈائریکٹوریٹ جنرل آف ہیلتھ سروسز کے زیر سرپرستی سینٹرل بیورو آف ہیلتھ انٹیلی جنس (سی بی ایچ آئی ) کے نیشنل ہیلتھ پروفائل 2018 کی پہلی تجزیاتی رپورٹ کا اجرا کیا ۔ واضح ہوکہ نیشنل ہیلتھ پروفائل میں حفظان صحت کی ڈھانچہ جاتی سہولیات کی جامع معلومات اور صحت کے شعبے میں انسانی وسائل کے ساتھ مردم شماری ،سماجی ، اقتصادی صورتحال ،صحت عامہ کی نوعیت اور صحت عامہ کی مالیہ کاری کے اشاریئے شامل ہیں ۔سی بی ایچ آئی 2005 سے ہرسال نیشنل ہیلتھ پروفائل شائع کرتا رہا ہے ۔ یہ اس پروفائل کی اشاعت کا باہواں شمارہ ہے ۔